
BIUDŽETO IR TURTO SKYRIAUS VYRIAUSIOJO SPECIALISTO PAREIGYBĖS APRAŠYMAS

I. PAREIGYBĖS CHARAKTERISTIKA
[bookmark: _GoBack]	1. Biudžeto, turto skyriaus vyriausiasis specialistas yra karjeros valstybės tarnautojas. 
	2. Pareigybės lygis – A
	3. Pareigybės kategorija – 10.
II. PASKIRTIS
	4. Biudžeto ir turto skyriaus vyriausiojo specialisto pareigybė reikalinga biudžetines įstaigas konsultuoti apskaitos klausimais, savivaldybės iždo biudžeto ir finansinei apskaitai vykdyti, rengti biudžeto įvykdymo konsoliduotas ataskaitas ir savivaldybės iždo finansines ataskaitas.

III. VEIKLOS SRITIS
	5. Šias pareigas einantis valstybės tarnautojas vykdo funkcijas savivaldybės  finansų valdymo ir apskaitos srityje.

IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

	6. Valstybės tarnautojas, einantis šias pareigas, turi atitikti šiuos specialius reikalavimus:
	6.1. Turėti aukštąjį universitetinį išsilavinimą ir ne mažesnį nei 3 metų finansininko darbo patyrimą.
	6.2. Būti susipažinus su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais valstybės tarnybą ir viešąjį administravimą, buhalterinę apskaitą, savivaldybės biudžeto sudarymo ir vykdymo tvarką, buhalterijos darbuotojų funkcijas ir teises apskaitos tvarkymo ir kontrolės srityje;
	6.3. Gerai išmanyti savivaldybės biudžetinių įstaigų ir rajono savivaldybės biudžeto (iždo) buhalterinę apskaitą vadovaujantis viešojo sektoriaus apskaitos ir finansinė atskaitomybės standartais (VSAFAS); 
	6.4. Mokėti savarankiškai tvarkyti savivaldybės iždo buhalterinę apskaitą, rengti biudžeto vykdymo ataskaitas, finansines ataskaitas, apibendrinti ir analizuoti informaciją, rengti išvadas;
	6.5. Turėti bazinę kompiuterinio raštingumo kvalifikaciją, mokėti dirbti programomis MS Word, MS Exel, Internet Explorer, „Biudžetas”, „Finnet” .

V. ŠIAS FUNKCIJAS EINANČIO VALSTYBĖS TARNAUTOJO FUNKCIJOS

	7. Šias pareigas einantis valstybės tarnautojas vykdo šias funkcijas:
	7.1. Tvarko rajono savivaldybės biudžeto pajamų ir išlaidų apskaitą, vadovaudamasis teisės aktais, reglamentuojančiais buhalterinę apskaitą ir finansinę atskaitomybę;
	7.2. Vykdo ir kontroliuoja savivaldybės biudžetinių įstaigų patvirtintų programų finansavimą pagal patvirtintas paraiškas, kad būtų užtikrinta šių įstaigų veikla, efektyvus lėšų naudojimas ir kontrolė;
	7.3. Vykdo savivaldybės skolinių įsipareigojimų apskaitą;
	7.4. Vadovaujantis viešojo sektoriaus apskaitos ir finansinės atskaitomybės standartais (VSAFAS), rengia savivaldybės iždo finansinių ataskaitų rinkinius;
	7.5. Teisės aktų nustatyta tvarka priima iš savivaldybės viešojo sektoriaus subjektų biudžeto vykdymo ataskaitų rinkinius.
	7.6. Teisės aktų nustatyta tvarka priima iš savivaldybės viešojo sektoriaus subjektų tarpinius finansinių ataskaitų rinkinius.
	7.7. Rengia savivaldybės konsoliduotų biudžeto vykdymo ataskaitų ketvirčių ir metinius rinkinius, savalaikiai teikia Finansų ministerijai nustatyta tvarka ir terminais, vadovaujantis Viešojo sektoriaus finansinės atskaitomybės įstatymu;
	7.8. Viešina biudžeto įvykdymo konsoliduotas ketvirčių ir metines ataskaitas, finansinius ketvirčių ir metinius savivaldybės iždo ataskaitų rinkinius.
	7.9. Vykdo VSAKIS finansinių ataskaitų rinkinio pildytojo šias funkcijas:
7.9.1. teikia ir su kitais viešojo sektoriaus subjektais derina VSAKIS tarpusavio operacijų informaciją;
7.9.2. detalizuoja suderintų tarpusavio operacijų informaciją ir teikia papildomą nederinamą operacijų informaciją VSAKIS;
7.9.3. teikia finansinių ataskaitų rinkinio duomenis VSAKIS;
7.9.4. teikia papildomą informaciją konsoliduotųjų finansinių ataskaitų rinkinio pildytojui pagal konsoliduojančio darbuotojo paklausimą;
7.9.5. tvirtina finansinių ataskaitų rinkinio duomenų ir eliminavimo informacijos išsamumą VSAKIS;
7.9.6. esant poreikiui, inicijuoja savo, kaip atsakingo asmens, keitimą.
	7.10. Užtikrina, kad tinkamai būtų saugomi apskaitos dokumentai, pagal reikalavimus formuojamos bylos ir nustatyta tvarka perduodamos archyvui;
	7.11. Vykdo kitus su skyriaus funkcijomis susijusius nenuolatinio pobūdžio pavedimus tam, kad būtų pasiekti savivaldybės strateginiai tikslai. 
	
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
	8. Šias pareigas einantis valstybės tarnautojas tiesiogiai pavaldus Biudžeto ir turto skyriaus vedėjui.

